
COMUNICAT DE PRESĂ
                Bilanțul activității ITM Botoșani în luna iulie

În cursul lunii iulie, în domeniul relațiilor de muncă, au fost efectuate 67 controale. Au fost dispuse 80 măsuri pentru remedierea deficiențelor constatate, au fost aplicate 15 sancţiuni contravenționale, din care 2 avertismente și 13 amenzi, în valoare de 224.500 lei.
Deficiențele constatate au vizat: 
- nerespectarea obligației legale a oricărui angajator de a întocmi programări colective  
  sau individuale stabilite pentru efectuarea concediului de odihnă, cu consultarea  
  sindicatului sau, după caz, a reprezentanților salariatilor, până la sfârșitul anului  
  calendaristic pentru anul următor; 
- netransmiterea în termen a suspendării contractului individual de muncă (CIM) în  
  registrul de evidență (REGES-ONLINE); 
- neîndeplinirea de către angajator a obligației de a iniția negocierea colectivă,  
  obligatorie la nivelul unităților care au cel puțin 10 angajați/lucrători;
- nerespectarea obligației legale a oricărui angajator, indiferent de numărul de salariați,  
  de a elabora Regulamentul Intern în termen de 60 de zile de la dobândirea  
  personalității juridice sau a calității de angajator și de a aduce la cunoștința fiecărui 
  salariat cuprinsul acestuia;
- nerespectarea de către angajator a obligației de a ține evidența orelor de muncă  
  prestate de fiecare salariat, cu menţionarea orei de început şi de sfârşit a programului 
  de lucru;
- angajatorul nu face dovada acordării repausului de 24 ore în cazul duratei zilnice a  
  timpului de muncă de 12 ore; 
- angajatorul nu a elaborat, implementat și diseminat o procedură privind prevenirea și  
  combaterea hărțuirii pe criteriul de sex și a hărțuirii morale la locul de muncă; 
- nerespectarea de către angajator a obligației de a face dovada plății diferențelor  
  salariale restante datorate angajaților activi și foștilor angajați;

- angajatorul nu acordă spor de noapte de 25% din salariul de bază salariaților care  
  prestează muncă pe timpul nopții;
- netransmiterea în termen a modificărilor aduse contractelor individuale de muncă în  
  registrul electronic;
- angajatorul a primit la muncă persoane fără încheierea unor contracte individuale de  
  muncă sau fără să transmită elementele contractului individual de muncă în registrul  
  general de evidență a salariaților cel târziu în ziua anterioară începerii activității;
- angajatorul nu respectă prevederile Legii 52/2011 privind exercitarea unor activităţi cu 
  caracter ocazional desfaşurate de zilieri doar pentru muncă necalificată.
Angajatorii sancționați contravențional au încălcat prevederi ale legislației muncii, referitoare la:
- primirea la muncă a unei persoane fără încheierea unui contract individual de muncă în  
  formă scrisă;
- primirea la muncă a unei persoane fără transmiterea elementelor contractului individual 
  de muncă în registrul general de evidență a salariaților cel târziu în ziua anterioară 
  începerii activității;
- neacordarea repausului săptămânal de 48 de ore consecutive, de regulă sâmbăta și   
  duminica;
- întârzierea plății salariului cu mai mult de o lună, de la data de plată a salariului,  
  stabilită în contractul individual de muncă, în contractul colectiv aplicabil sau în  
  regulamentul intern;
- nerespectarea prevederilor privind Legea nr.52/2011 privind exercitarea unor activități  
  cu caracter ocazional desfășurate de zilieri doar pentru muncă necalificată;
- nerespectarea obligației angajatorului de a ține la locul de muncă evidența orelor de  
  muncă prestate zilnic de fiecare salariat, cu evidențierea orelor de începere și de sfârșit  
  ale programului de lucru, și de a supune controlului inspectorilor de muncă această  
  evidență, ori de câte ori se solicită acest lucru.
De asemenea, în luna iulie, Compartimentul Contracte Colective de Muncă şi Monitorizare Relaţii de Muncă a eliberat 141 de certificate/rapoarte cu informaţii extrase din baza de date gestionată de Inspecţia Muncii și 10 adeverințe eliberate în baza documentelor existente în arhiva ITM și 12 carnete de muncă.

În domeniul securității și sănătății în muncă, în cursul lunii iulie, s-au desfăşurat următoarele activităţi:
- au fost efectuate controale la un număr de 72 agenţi economici, din care au fost 
  sancționați 48, au fost constatate 94 neconformităţi şi au fost dispuse 96 măsuri, fiind 
  aplicate 6 amenzi în valoare de 43.000 lei și 88 avertismente;
- Inspectoratului Teritorial de Muncă Botoșani i-au fost comunicate 8 evenimente de  
  către angajatori;
- 7 evenimente au fost cercetate de angajatori și avizate de Inspectoratul Teritorial de   
  Muncă Botoșani;
- au fost înregistrate 4 persoane accidentate în accidente de muncă, toate cu  incapacitate  
  temporară de muncă.

Cele mai des întâlnite deficienţe în cadrul acţiunilor de control au fost:  
- angajatorul nu a asigurat instruirea suficientă și adecvată în domeniul securității și  
  sănătății în muncă; 
- nu s-a măsurat rezistența de dispersie la priza de pământ;
- zilieri neinstruiți anterior începerii activității; nu s-a făcut dovada acordării 
  echipamentului individual de protecție pentru zilierii verificați; lucrătorul desemnat 
  nu îndeplinește condițiile prevăzute de lege;
- lipsă măsuri de prim ajutor și evacuare lucrători; semnalizare necorespunzătoare; 
- angajatorul nu deține planul de prevenire și protecție, compus din măsuri tehnice,  
  sanitare, organizatorice și de altă natură, bazat pe evaluarea riscurilor;
- angajatorul nu a stabilit în fișa postului fiecărui angajat atribuții și răspunderi în 
  domeniul securității și sănătății în muncă, corespunzător funcțiilor exercitate;
- fișele de instruire nu sunt semnate de către persoana care a efectuat instruirea 
  periodică;
- angajatorul nu a obținut autorizația de funcționare din punct de vedere al securității și 
  sănătății în muncă;
- angajatorul nu îndeplinește cerințele minime pentru organizarea activităților de  
  prevenire și protecție, lucrătorii desemnați neavând capacitatea necesară și nivelul de  
  pregătire în domeniul securității și sănătății în muncă pentru a desfășura astfel de  
  activități;
- angajatorul nu este în posesia unei evaluări a riscurilor pentru securitatea și sănătatea  
  lucrătorilor, inclusiv pentru acele grupuri sensibile la riscuri specifice;
- nu s-a asigurat efectuarea controlului medical periodic prin medic de medicina muncii;
- lipsă trusă sanitară;
- iluminatul artificial din spațiul de depozitare nu este dotat cu lămpi Antiex;
- anexele la fișa postului, cu atribuții și răspunderi specifice, nu sunt asumate prin  
  semnătură de către angajator și lucrător.

Valoarea amenzilor aplicate de către ITM Botoşani, în luna iulie, în domeniile de competență, este de 267.500 lei.     

Inspector-şef
ITM Botoșani

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

